b'\n_START_ARTICLE_\nHevra kaddi\xc5\xa1a\n_START_PARAGRAPH_\n\xe1\xb8\xa4evra kaddi\xc5\xa1a (hepreaksi \xe2\x80\x8f\xd7\x97\xd7\x91\xd7\xa8\xd7\x94 \xd7\xa7\xd7\x93\xd7\x99\xd7\xa9\xd7\x90\xe2\x80\x8e, \xe2\x80\x9dpyh\xc3\xa4 yhteis\xc3\xb6\xe2\x80\x9d) eli hautausapuyhdistys on juutalaisen seurakunnan yhteis\xc3\xb6, joka huolehtii kaikesta hautaukseen liittyvist\xc3\xa4 k\xc3\xa4yt\xc3\xa4nn\xc3\xb6n j\xc3\xa4rjestelyist\xc3\xa4. N\xc3\xa4m\xc3\xa4 miehet ja naiset valmistelevat hautauksen juutalaisen lain, halakhan mukaisesti. He huolehtivat asianmukaisesta valvomisesta vainajan luona hautaukseen saakka._NEWLINE_Helsingin juutalaisen seurakunnan hautausapuyhdistys Chevra kadisha on perustettu vuonna 1864 ja Turun vuonna 1878.'